**Ministru kabineta noteikumu projekts**

**" Kārtība, kādā piešķir valsts budžeta līdzekļus Eiropas Savienības Strukturālo un investīciju fondu mērķa „Eiropas teritoriālā sadarbība” programmu finansējuma saņēmējiem no Latvijas"**

Ministru kabineta noteikumu projekts „Kārtība, kādā piešķir valsts budžeta līdzekļus Eiropas Savienības Strukturālo un investīciju fondu mērķa „Eiropas teritoriālā sadarbība” programmu finansējuma saņēmējiem no Latvijas”(turpmāk – MK noteikumu projekts) izstrādāts pamatojoties uz Eiropas Savienības Strukturālo un investīciju fondu mērķa „Eiropas teritoriālā sadarbība” programmu vadības likuma 15.panta 3.punktu.

Ar MK noteikumu projektu paredzēts noteikt kārtību, kādā finansējuma saņēmējiem no Latvijas tiek piešķirts valsts budžeta līdzekļi „Eiropas teritoriālā sadarbība” (turpmāk – ETS) programmu projektu īstenošanai, tai skaitā tiek:

1. definēti ETS programmu finansējuma saņēmēji no Latvijas, kas var pieprasīt valsts budžeta līdzekļus projektu īstenošanai, norādot tos finansējuma saņēmējus, kas var pretendēt uz valsts budžeta līdzekļiem 100 procentu apmērā no nepieciešamā finansējuma, kā arī tos, kuri var pretendēt uz valsts budžeta finansējumu piecu procentu apmērā (turpmāk – valsts budžeta līdzfinansējums);
2. noteikta kārtība, kā tiek veikta valsts budžeta līdzfinansējuma pieprasīšana, piešķiršana un līgumu slēgšana par valsts budžeta līdzfinansējuma piešķiršanu;
3. noteikta kārtība, kā tiek veikta valsts budžeta līdzfinansējuma izmaksāšana un atmaksāšana valsts budžetā, ja projekta īstenošanas rezultātā ir radusies līdzekļu ekonomija.

Ir izsludināts 05.02.2015. VSS sanāksmē (VSS-114)

Informāciju sagatavoja:

Irina Brasle

Attīstības instrumentu departamenta

Nacionālo un ārvalstu atbalsta instrumentu nodaļas

vecākā eksperte

6702462, irina.brasle@varam.gov.lv